กรมชลประทาน ยังคงจัดสรรน้ำหน้าแล้งเป็นไปอย่างเข้มงวด สู้น้ำเค็ม ฝ่าปัญหาภัยแล้ง เน้นความมั่นคงน้ำกินน้ำใช้เป็นหลัก
นายธเนศร์ สมบูรณ์ ผู้เชี่ยวชาญด้านที่ปรึกษาอุทกวิทยา กรมชลประทาน เปิดเผยถึงความคืบหน้าการบริหารจัดการน้ำช่วงหน้าแล้งปีนี้ ว่า สถานการณ์ฝนช่วงที่ผ่านมาพบว่ามีฝนตกแบบกระจายตัว ส่งผลให้น้ำในเขื่อนและอ่างเก็บน้ำต่างๆ มีน้ำอยู่ในเกณฑ์น้อย โดยเฉพาะภาคตะวันตก แต่ยังคงมีในปริมาณที่มากกว่าปีก่อน ซึ่งยังคงต้องวางแผนส่งน้ำในช่วงหน้าแล้งเน้นเฉพาะการอุปโภคบริโภคและรักษาระบบนิเวศน์เท่านั้น ขณะที่การระบายน้ำเจ้าพระยาในจำนวนมากขึ้นเพื่อผลักดันน้ำเค็มช่วงน้ำทะเลหนุนนั้นได้รับผลกระทบจากการดึงน้ำไปใช้ระหว่างเส้นทางน้ำที่ไหลมาตอนล่างจำนวนหนึ่ง จึงขอความร่วมมือเกษตรกรงดสูบน้ำไปใช้ระหว่างทางด้วยส่วนแม่น้ำแม่กลองที่มีปริมาณน้ำน้อย เนื่องจากน้ำต้นทุนในเขื่อนวชิราลงกรณ์มีในเกณฑ์น้อย จึงจำเป็นต้องประหยัดน้ำต้นทุนที่มีอยู่น้อยเพื่อสำรองน้ำไว้ใช้เพียงพอตลอดหน้าแล้งต่อเนื่องไปจนถึงต้นฤดูฝนถัดไปให้ได้มากที่สุดด้วยเช่นกัน